A modulzáróra minden modul végén kerül sor, szóbeli és írásbeli részből áll. A modul végét jelzi a jelenléti íven a modulzáró eredmény oszlop. A tanfolyamzáró vizsga értelemszerűen a tanfolyam végén van, az utolsó előtti alkalommal, így a legutolsó órán van lehetőség a teszt átbeszélésére is. Ha nagy létszámú a csoport, az utolsó két alkalmat kell erre szánni, utolsó előtti óra tesztírás, utolsó alkalom szóbeli, és reflekció. A tesztet mindkét esetben a csoportot tanító tanár állítja össze a tanult tananyagból. A tesztnek tartalmaznia kell nyelvtani, szókincs, olvasásértés, hallás utáni megértés és írásbeli feladatokat is. Az írásbeli teszt formai és tartalmi követelményeiről, valamint a szóbeli rész menetéről részletes tájékoztatót küldünk a 40. óra közeledtével.